af fr nl et ru fr zh zh zh zh el en en nl nl nl en nl de de fi sv nb af nl nl en en en nl af af en en af nl nl fr nl nl nl en en en en nl nl nl nl nl nl nl en nl nl nl nl nl az pl af nl nl et nl wa nl af li nl nl af sv es en en nl af nl nl nl fr af af af af en nl fr nl nl en fr nb ro en en nl en de de en
Die Ouer-Onderwyservereniging(OOV) bestaan uit ouers, sowel as opvoeders van die skool.   Die OOV is verantwoordelik vir al die fondsinsamelingprojekte van die skool.
Die OOV  gebruik elke ouer se betrokkenheid, ondersteuning en samewerking en betrek ook so die nuwe ouers van die skool om sommer dadelik deel te word van Dolfynkontrei. Deur die loods van projekte word daar nie net fondse ingesamel nie, maar word die gees van die skool onder leerders, sowel as ouers en besoekers uitgebou.  Sosiale funksies soos danse, uitgesoekte kunstenaars en heerlike braaivleisvure, (met ietsie vir die innerlike), word by sportgeleenthede aangebied.
Die BEESLOOP bly egter een van die hoogtepunte en is ook die grootste fondsinsameling vir die jaar.  Hier kom geniet oud en jonk die musiek, stalletjies, brandweervertoning, weermagvertoning, waterkastele, speletjies, potjiekos, kleuterkokke en waterkaskenades. Blommetjie, ons koei, die gaskunstenaar van die dag, mis op ‘n sekere plekkie en daardie persoon wen R20 000!  Valskermspringers dui, onder luide toejuiging van die skare, die tweede en derde plek aan. Daar word ook jaarliks ‘n “Meneer en Mejuffrou Skitterati” uit die leerders aangekondig by ‘n spoggeleentheid in die saal.
OOV - BESTUUR - 2018
Deidre J. van Vuuren
Annalize van der Westhuizen
website design in mossel bay